Diari Oficial de la Generalitat Valenciana


Sumari del DOGV 6085, del 24-08-2009 (2009/9205)

Judici divorci contenciós 1524/2008. Notificació de la sentència a Nezar Sahly Amrant.
--------------------------------------------------------------------------------------

### Dades del document

Número de DOGV
:   6085

Data del DOGV
:   24-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9205


Data del document
:   24-07-2009

Organisme emissor
:   Jutjat de Primera Instància número 26 de València

Tipus de document
:   Edicte

Judici divorci contenciós 1524/2008. Notificació de la sentència a Nezar Sahly Amrant. [2009/9205]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:   
Que en les actuacions de divorci contenciós 001524/2008, seguides a instància de Sanae el Elachake contra Nezar Sahly Amrant, en situació de rebel·lia, en les quals en data 14 de maig de 2009, ha dictat sentència, que la part dispositiva diu així:  
«Dispositiva  
Estime la demanda interposada per Sanae el Achake, contra Nezar Sahly Amrant, i declare el divorci i la dissolució del matrimoni format entre ambdós, amb tots els efectes inherents a esta, que es regirà per les mesures següents:  
Primera. Amb el manteniment de la pàtria potestat compartida, s'atorga a la mare la guarda i custòdia del fill comú, Adan, amb un règim de visites en favor del pare de caps de setmana alterns entre les 17.00 hores del divendres i les 19.00 hores del diumenge; dues vesprades, dimarts i dijous, entre les 17.00 i les 20.00 hores i la meitat de les vacances escolars, es correspon si no hi haguera acord, el primer torn a la mare els anys imparells i el segon els parells.  
Segon. Conforme al contingut de l'article 96 del Codi Civil s'atorga a la demandant i al fill l'ús i gaudi de l'habitatge familiar, mobles i parament domèstic contingut en esta, i el demandat podrà retirar, si no ho ha fet ja, previ inventari, els efectes d'ús personal en el termini de 10 dies des d'esta resolució.  
Tercera. En concepte d'aliments en favor del seu fill, Adan, el demandat haurà de pagar dins dels cinc primers dies de cada mes en el compte corrent indicat per l'actora la quantitat de cent cinquanta euros mensuals, suma que s'actualitzarà automàticament cada any conforme a l'índex de preus al consum. També aniran a càrrec seu la meitat de les despeses extraordinàries que puguen produir-se en relació al fill.  
Notifiqueu esta resolució a les parts, i feu-los saber que contra esta sentència es pot preparar recurs d'apel·lació davant este Jutjat en el termini de 5 dies, per a davant l'Audiència Provincial.  
No és procedent fer exprés pronunciament sobre la imposició de costes.  
Una vegada siga ferma esta resolució i transcorreguts els terminis de rescissió, comuniqueu al Registre Civil on conste inscrit el matrimoni.   
Esta és la meua sentència, que definitivament jutge, que pronuncie, mane i firme.»  
I perquè valga de notificació en la forma legal al demandat Nezar Sahly Amrant, en situació de rebel·lia i parador ignorat, expedisc i firme este edicte.  
València, 24 de juliol de 2009.- La secretària: Alicia Ordeig Rabadán.